Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: azok az alap- vagy mesterfokozatot adó szakok, illetve a felsőoktatásról szóló 1993. évi LXXX. törvény szerinti
Paragraph Index: 2780

a) A mesterképzési szakon végzettek ismerik: - a kultúraközvetítés komplex folyamataira ható tudományos diszciplínák (kultúratudomány, nevelés- és művelődéstudomány, pszichológia, társadalomelmélet) meghatározó elméleti irányzatait és azok összefüggéseit, - a kultúra és a civilizáció fogalmak jelentésének fejlődéstörténetét, egymáshoz való viszonyukat, - a magyar és az európai kultúra folyamatainak és jelenségeinek lényeges értékeit, - a magyar kultúra nemzetközi környezetben való képviseletének módjait, - a kultúraközvetítés elméletét és gyakorlatát, - a kultúraközvetítés állami, piaci és nonprofit intézményeit és szervezeteit, - a változó társadalmi, gazdasági, kulturális környezet rendszerezési, elemzési technikáit, - a szervezés és irányítás elméleti alapjait és technikáit, - a kulturális intézmények, hazai és nemzetközi kultúraközvetítő hálózatok, kutatócsoportok és projektek tervezési, vezetési, menedzselési ismereteit, - a kultúra gazdaságtanát, - a globális emberi jogokat és a kisebbségi jogokat tartalmazó joganyag lényegi összefüggéseit, - mind a tudományos nyilvánosságban, mind a kultúraterjesztésben megkívánt magas igényű írásos és szóbeli kommunikáció technikáit, magyar és egy idegen nyelven, - az info-kommunikációs technológiák használatát.

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes